Նաբրիքի խաչքար (Հռիփսիմե, Վաղարշապատ)

Նաբրիքի խաչքար, գտնվում է Հայաստանի Արմավիրի մարզի Վաղարշապատ քաղաքի արևելյան մասում, Մեսրոպ Մաշտոց - Գրիգոր Նարեկացի փողոցների խաչմերուկ մոտ գտնվող Սուրբ Հռիփսիմե եկեղեցում, որն ընդգրկված է ՅՈւՆԵՍԿՕ-ի Համաշխարհային ժառանգության ցանկում։ Հաշվառված է Հայաստանի պատմության և մշակույթի անշարժ հուշարձանների պետական ցանկում (4.2/17.9.2)։

Տեղադրություն 

Գտնվում է Սուրբ Հռիփսիմե եկեղեցու արևելյան կողմում՝ պարսպի մոտ։ Նախկինում գտնվել է Մայր Աթոռի ժառանգավորաց դպրոցում։

Խաչքարի նկարագրություն 

Հայտնաբերվել է 1896-1897 թվականներին Մայր Աթոռում ընթացող հին վեհարանի, տպարանի և ժառանգավորաց դպրոցի ավերակների մաքրման ժամանակ։ Երկատված է։

Խաչքարի վիմական արձանագրություն 

Խաչքարի ստորին մասում 1 տող վիմական արձանագրություն.

ԹՎ[ԻՆ] ՊՀԳ. (1424) ՆԱԲՐԻՔՍ ՅԻՇ[Ե]Ց[Է]Ք Ի ՔՍ

Համաձայն արձանագրության՝ խաչքարը նվիրված է Նաբրիքին։ Կանգնեցվել է 1424 թվականին։

Այլ տեղեկատվություն 
 «Նաբրիք» կամ «Նաւրիք»­ը անձնանուն է, որն այլ աղբյուրներում չի հանդիպում։
 Դատելով թվականից` խաչքարն ավելի վաղ է, քան հայրապետական աթոռը Վաղարշապատ տեղափոխելն ու հետագայում Մայր տաճարի հիմնովին վերանորոգումը։

Տես նաև 

 Էջմիածնի Մայր Տաճար
 Սուրբ Շողակաթ եկեղեցի
 Սուրբ Հռիփսիմե եկեղեցի (Վաղարշապատ)

Ծանոթագրություններ 

Խաչքարերի վիմական արձանագրություններ
Տեղահանված խաչքարեր
Հռիփսիմե եկեղեցու խաչքարեր